etadvaí devā́ etámātmā́namupadhā́yābibhayuryadvaí na imámiha rákṣāṃsi nāṣṭrā ná hanyuríti tá etā́nrākṣoghnā́npratisarā́napaśyankr̥ṇuṣva pā́jaḥ prásitiṃ ná pr̥thvīmíti rākṣoghnā vaí pratisarāstá etaíḥ pratisaraiḥ sárvābhyo digbhyo rákṣāṃsi nāṣṭrā́ apahatyā́bhaye 'nāṣṭrá etámātmā́naṃ sámaskurvata táthaivaìtadyájamāna etaíḥ pratisaraiḥ sárvābhyo digbhyo rákṣāṃsi nāṣṭrā́ apahatyā́bhaye 'nāṣṭrá etámātmā́naṃ sáṃ skurute